אור בוטבול

אור בוטבול (נולד ב-20 בספטמבר 1991) הוא שחקן, מדבב, צלם, פרסומאי, עורך וידאו, קומיקאי ותסריטאי ישראלי.

ביוגרפיה 
נולד ב-20 בספטמבר 1991, את רוב שירותו הצבאי בצה"ל עשה ככתב בעיתון "במחנה", ובשנת 2014 החל ללמוד בסטודיו למשחק ניסן נתיב שבתל אביב. ב-2016 זכה במלגת קרן התרבות אמריקה-ישראל. עבד במשך תקופה בחברת הפרסום מקאן תל אביב.

בשנת 2017 השתתף במחזה "כל דבר חי צריך" של תיאטרון הבית. בשנת 2018 השתתף במחזות "המיזנתרופ" של תיאטרון תמונע, "מה קורה עם שבתאי", ו"חלום ליל קיץ בחלל" של תיאטרון קליפה. ב-2019 השתתף במחזה "הכלה האנגלייה" של תיאטרון האוניברסיטה, וב-2020, במחזה "בן המלך והעני" של תיאטרון גושן. החל ממרץ 2020, החל בוטבול לפרסם סרטוני ביקורת וקומדיה ברשתות החברתיות, כשבראשם סדרת הסרטונים "ביקורת פרסומות", אשר צברו עשרות אלפי צפיות.

בשנת 2021 השתתף במחזה "נפילתו של האגואיסט יוהאן פאצר" של תיאטרון תמונע, במחזמר "תיכון מגשימים" של תיאטרון האינקובטור, ובסדרת הטלוויזיה "לבד בבית" של כאן חינוכית. בשנת 2022 שיחק בסרטים "אמריקה", ו"אזרח מודאג", ובינואר 2023 החל להנחות את "ביקורת נוסטלגיה" של כאן דיגיטל, החל מיוני של אותה שנה הוא מנחה לצד עמרי הכהן את ההסכת "מתחת לכל ביקורת" מבית רשת עושים היסטוריה.

דיבוב 
בוטבול דיבב בסרטים "ספיידרמן", "הדרקון הראשון שלי 3", "משפחת סופר על 2", "אי.טי. - חבר מכוכב אחר", "סטיוארט ליטל 2", "החתול של שרק: משאלה אחת ודי".

קישורים חיצוניים

הערות שוליים 

שחקני תיאטרון ישראלים
שחקני קולנוע וטלוויזיה ישראלים
בוגרי הסטודיו למשחק ניסן נתיב
עורכי במחנה
מדבבים ישראלים
מדבבים יהודים
פרסומאים ישראלים
יוטיוברים ישראלים
יוטיוברים יהודים
סגל תאגיד השידור הישראלי - הנהלה ודיגיטל
סגל עושים היסטוריה
ישראלים שנולדו ב-1991